**PROTOKOL RADA OD 07.09.2020. GODINE**

**U OSNOVNOJ ŠKOLI ŠTRIGOVA**

1. **PRVI DAN NASTAVE**

Za sve učenike Matične i Područnih škola Železna Gora i Stanetinec nastava započinje u ponedjeljak, 07.09.2020. godine u 8,30 sati, a PŠ Prekopa u 13,00 sati. Nastava će se odvijati i dalje u jednoj smjeni za sve učenike, osima PŠ Prekopa koja će raditi u dvije smjene. Satovi će trajati 40 minuta. Prvi dan će biti redovna nastava po rasporedu za sve učenike od 2. do 8. razreda. (prva dva sata satovi razrednika, a kasnije redovna nastava) , na satovima razrednika će se podijeliti udžbenici učenicima te dvije platnene, perive maske. Za učenike prvog razreda Matične škole biti će organizirani doček od jednog školskog sata u sportskoj dvorani. Učenici prvog razreda su u pratnji roditelja.

Pri ulasku i izlasku iz škole svakodnevno će se koristiti dva ulaza: učenici od 1. do 4. razreda koriste bočni ulaz, a učenici od 5. do 8. razreda glavni ulaz.

Prvi dan nastave bit će organizirana užina za učenike. Učenici od 1. do 4. razreda će imati užinu poslije 2. školskog sata, a učenici od 5. do 8. razreda poslije 3.školskog sata. Zbog epidemiološke situacije i zbog kraćih školskih satova ukida se obrok pri dolasku u školu kao i druga užina. Prilikom užine razredi su strogo odijeljeni te ne smije dolaziti do međusobnog kontakta učenika različitih razrednih odjeljenja.

Učenici prilikom prolaska kroz školu nepotrebno ne dodiruju površine i predmete te ne dijele pribor i stvari s drugim učenicima.

1. **PRIJEVOZ UČENIKA**

Autobus vozi uobičajenim voznim redom time da počinje voziti u 7,30 sati .

Učenici u autobusima obavezno sjede po razredima i nije dozvoljeno miješanje.

1. **PRIMJENA EPIDEMIOLOŠKIH MJERA U ŠKOLI TE NA PUTU U ŠKOLU I NA POVRATKU**

Svi učenici u školu dolaze s maskama. Obavezne su maske na licu na autobusnim stanicama, pri dolasku i odlasku autobusa , na autobusima , kod ulaska u školsku zgradu i učenici je imaju na licu do dolaska u svoju klupu u učionici . Učenici imaju stalni razred i ne mijenjaju razrede tijekom nastave već učitelji dolaze k njima. Jedino odlaze na nastavu u učionicu informatike i tjelesno-zdravstvene kulture. Maske su obavezne i prilikom svakog kretanja po školi i izlaska iz razreda. Na satovima za vrijeme nastave učenici neće trebati imati maske jer se će strogo poštovati minimalni razmak od 1,5 m.

Pod malim odmorima učenici u pravilu ne izlaze van iz učionica. U WC se također u pravilu izlazi na upit za vrijeme sata.

Prilikom ulaska u školu učenici su obavezni dezinficirati ruke. U učionicama učenici obavezno peru ruke sapunom i tekućom vodom više puta dnevno i brišu ruke papirnatim ubrusima.

Učenici prije dolaska u školu svakodnevno obavezno mjere temperaturu. Učenicima nižih razreda temperaturu mjere roditelji i zapisuju u bilježnicu koju djeca nose sa sobom u školu na uvid, a učenici viših razreda temperaturu doma mjere sami.

Ukoliko dijete ima simptome zarazne bolesti (npr. povišena tjelesna temperatura, kašalj , poteškoće u disanju, poremećaj osjeta njuha i okusa, grlobolja, proljev, povraćanje) ,ukoliko im je izrečena mjera samoizolacije ili imaju saznanja da je zaraženo COVID-19 roditelji ne šalju dijete u školu i o tome telefonom obavještavaju razrednika ili pedagoginju škole.

Djelatnici škole obavezno mjere temperaturu pri ulasku u školu te vrijednost evidentiraju u evidencijsku listu.

Roditelji samostalno ne ulaze u školu već samo po pozivu i o svemu se s djelatnicima škole dogovaraju telefonom, putem društvenih mreža ili po prethodnom dogovoru.

**SVIMA ŽELIM USPJEŠAN I SIGURAN POČETAK NOVE ŠKOLSKE GODINE!**

RAVNATELJ:

Stanislav Rebernik